**Trobecove krušne peći** je hrvatski avangardni postpunk bend iz Zagreba nazvan po najpoznatijem serijskom ubojici u ondašnjoj Jugoslavij. Glazbena kritika ih svrstava u alternativni rock, punk, postpunk/art rock, noise i no wave, psihodelične i funkoidne. Djelovao od 1981. g. – 1987. g.; od 2013. g. do danas.

Članovi benda su: 

|  |  |
| --- | --- |
| vocals | **Darko Begić – Bega** |
| bass | **Mario Barišin – Bara** |
| guitar | **Ivan Vinski** |
| drums | **Gordan Dorvak** |
| sax | **Damir Prica Kafka – Capri** |

Gitarist, **Damir Kolarec** (1981.- travanj, 1983.).

Na bunjevima 1986/87. **Ratko Danilović** **Racak** (bivši član **Sexe**).

Povijest
--------

Sastav je osnovan **1981. g.** u postavi: Darko Begić Bega - vokal/guitar, Mario Barišin Bara - bass, Gordan Dorvak - drums i Damir Kolarec - guitar. Bend se izdvajao od ostalih po vrlo intenzivnoj, konkretnoj i bučnoj varijanti rocka, što mu je davalo epitet avangardnog. Bendu je problem predstavljalo vrlo provokativno te morbidno ime. Naime nazvali su se po najpoznatijem serijskom ubojici u ondašnjoj Jugoslaviji, Metodu Trobecu te načinu na koji je taj serijski ubojica uklanjao trupla svojih žrtava.

**1983. g.** nastupaju na **12. MUZIČKI BIENNALE ZAGREB** (22.-28. 04. 1983.). Nakon tog nastupa gitarist Damir Kolarec napušta grupu, a dolazi gitarist Ivan Vinski.

**1984. g.** godine **TKP** izdaju kazetu sa demo materijalom snimljenim u studiju **'Hrvatski dom'** u Karlovcu u jesen 1984. g..

**1985. g.** u Ljubljani u studiju Boruta Činča (iz Buldožera) u razdoblju od **9.-16. 04.1985.** snimaju materijal za svoj prvi album koji tijekom rada grupe nikada nije bio objavljen, a izdanje je doživio tek u izdanju Kekele Aquariuma skoro desetljeće poslije. Navodno je bio zabranjen zbog tekstova.

**1987. g.** objavljuju kazetu **''Ta krvava prošlost''** pod etiketom Produkcija Slovenijasu na kojoj se nalazi materijal snimljen na koncertu u **Kopru** od **15. svibnja 1987**. godine. Nakon toga se razilaze i prestaju sa radom.

**1992. g.** zaslugom Kornela Šepera pod etiketom **Kekele Aquarium** izdaju kazetu ''85'' sa materijalom snimljenim 1985. g. u Ljubljani u studiju B. Činča, u nakladi od sto primjeraka.

**2005. g.** se ponovno okupljaju u prvotnoj postavi (1981.-'83.) pod imenom ***Viva Glorio***. na nagovor gitarista Damira Kolareca. Snimaju novi materijal u zagrebačkom studiju Šišmiš u produkciji **Andy Gilla** iz **''Gang Of Four''**. U recenzijama Vivo Glorio prikazan je kao "dosadnjikava limunada" u usporedbi sa starim TKP-om.

**2013. g.** objavljuju kompilacijski paket **''S mukom žvaču trubadurov vrat''** koji sadrži njihove skladbe, snimke uživo, demoe i videospotove. **TKP** se okupljaju u izvornoj postavi (1983.-87.) i na koncertu u klubu **''Močvara''** (ZG) **25. 05. 2013.** g. promoviraju ovaj grandiozni kompilacijski paket. Od tada nastavljaju sa radom.

**2017. g.** objavljuju Live album **''ETHER''**, koji je snimljen **30. 01. 2015.** g. u splitskom klubu **'Kocka'**

Utjecaji
--------

Stil TKP-a na tragu je The Falla, Pere Ubua, Gang Of Foura i sličnih.

Diskografija
------------

* nastup na 12. MUZIČKI BIENNALE ZAGREB (22.-28. 04. 1983.)
* **demo album**, 1984.
* neobjavljeni album, 1985.
* **''Ta krvava prošlost''** album uživo, 1987.
* '**'85''**, objavljena snimka iz 1985.
* **''S mukom žvaču trubadurov vrat''** - kompilacijski paket, 2013. (LP, 2 CD-a)
* '**'ETHER''** - Live album snimljen u klubu 'Kocka' u Splitu, 30. 01. 2015.

Recenzije
---------

> Trobeci su i nelogični i radikalni i nevini i grubi, a isto očekuju i od vas. Uzimajući neuobičajene opsesije i tenzije iz stvarnosti, oni ih jos više izobličavaju i čine od njih izazivački važne opaske (Polet, 27. travnja 1983.)
> 
>

Izvori
------

* Napokon objavljen "izgubljeni" album Trobecovih krušnih peći, piše Arsen Oremović, Večernji list. Objava: 20. svibnja 2013.

1. 1 2  Discogs S mukom žvaču trubadurov vrat
2. 1 2  Pot lista[*mrtav link*] Trobecove krušne peći – S mukom žvaču trubadurov vrat (15 izdavača! 2013.)]
3. 1 2  Discogs Trobecove krušne peći
4. ↑  Discogs Trobecove krušne peći ‎– Demo 1984.
5. ↑  Discogs Trobecove krušne peći ‎– Ta krvava prošlost ...
6. ↑  Discogs Trobecove krušne peći ‎– 85
7. ↑  Glazbeni dnevnik: Trobecove krušne peći, 'Armija'. Piše: Marko Pogačar. 05. travnja 2012.

Vanjske veze
------------

* Discogs Fotografije benda
* Trobecove krušne peći
* Trobecove krušne peći - Pravi poklon za svakoga
* Trobecove krušne peći - Boje noć u krv
* Trobecove krušne peći - Skrivac u magli
* Trobecove krušne peći - Ustajem u tami